SGF จ่อออกหุ้นกู้วงเงิน 2 พันลบ.อายุ 10 ปี รับแผนขยายสินเชื่อ-รีไฟแนนซ์หนี้เดิม
SGF จ่อออกหุ้นกู้วงเงิน 2 พันลบ.อายุ 10 ปี รับแผนขยายสินเชื่อ-รีไฟแนนซ์หนี้เดิม
19 มี.ค. 2562

บริษัท เอสจีเอฟ แคปปิตอล จำกัด (มหาชน) หรือ SGF เปิดเผยว่า ที่ประชุมคณะกรรมการบริษัทเมื่อวานนี้ (18 มี.ค.) มีมติเห็นชอบให้นำเสนอต่อที่ประชุมผู้ถือหุ้น เพื่อพิจารณาอนุมัติการออกหุ้นกู้ของบริษัทเพิ่มเติม ในวงเงินรวมไม่เกิน 2,000 ล้านบาท อายุไม่เกิน 10 ปี เพื่อใช้ในการขยายสินเชื่อ และ/หรือชำระคืนเงินกู้ และ/หรือใช้ในการลงทุนของบริษัท และ/หรือใช้เป็นเงินทุนหมุนเวียนของบริษัท หรือเพื่อวัตถุประสงค์อื่นตามที่คณะกรรมการบริษัทเห็นสมควร
ทั้งนี้ กำหนดวันประชุมใหญ่สามัญผู้ถือหุ้นประจำปี 2562 เพื่อพิจารณาเรื่องดังกล่าวในวันที่ 30 เมษายน 2562